Document ID: /roh_data/filtered/fineweb-2-filterrobots_roh.jsonl.gz/49966

La Spagna avra ses cunfins per turists pli baud che planisà. Il prim-minister, Pedro Sanchez, ha annunzià da vulair avrir ils cunfins per viagiaturs ord ils pajais da l'UE e dals ulteriurs pajais dal spazi Schengen ils 21 da zercladur. Ina excepziun resta dentant il Portugal. Quel avra ses cunfins pir il prim da fanadur – oriundamain era er stà planisà d'avrir er pir lura ils cunfins da la Spagna.
A partir dals 21 da zercladur na ston viagiaturs da l'Europa lura betg pli ir per duas emnas en quarantina, sch'els entran en la Spagna. A Mallorca e sin las ulteriuras inslas balearas dastgan turists – en il rom d'in project da pilot – gia viagiar a partir da damaun, ils 15 da zercladur.